**PRANEŠIMAS DĖL ASMENS DUOMENŲ TVARKYMO Nr. \_\_**

***Kredito unija turi teisę tvarkyti asmens duomenis tik tuo atveju, jei šiame pranešime nurodytas asmuo yra pateikęs prašymą tapti unijos nariu (toliau – Prašymas):***

Pateikus prašymą dėl tapimo Kredito unijos nariu arba tapus Kredito unijos nariu Kredito unija turi teisę gauti ir tvarkyti Jūsų asmens duomenis narystės unijoje ir sandorių sudarymo, vykdymo, apskaitos, kontrolės, įsipareigojimų nesilaikymo prevencijos, mokumo ir kredito rizikos įvertinimo, finansinės būklės vertinimo, informavimo apie įsipareigojimų vykdymą tikslais, unijai taikomų teisinių prievolių tikslu bei dėl teisėtų unijos ir kitų trečiųjų šalių interesų (teisinis pagrindas - Bendrojo duomenų apsaugos reglamento 6 str. 1 d. a-c, f punktais:

a) duomenų subjektas davė sutikimą, kad jo asmens duomenys būtų tvarkomi vienu ar keliais konkrečiais tikslais;

b) tvarkyti duomenis būtina siekiant įvykdyti sutartį, kurios šalis yra duomenų subjektas, arba siekiant imtis veiksmų duomenų subjekto prašymu prieš sudarant sutartį;

c) tvarkyti duomenis būtina, kad būtų įvykdyta duomenų valdytojui taikoma teisinė prievolė; arba

f) tvarkyti duomenis būtina siekiant teisėtų duomenų valdytojo arba trečiosios šalies interesų, išskyrus atvejus, kai tokie duomenų subjekto interesai arba pagrindinės teisės ir laisvės.

 Minėtiems tikslams, unija turi teisę gauti ir tvarkyti informaciją apie Jus: vardą, pavardę, asmens kodą, (jeigu į Kredito uniją kreipiasi ūkininkas – ir ūkio registracijos kodą), paso (asmens tapatybės kortelės) kopiją, gimimo datą, telefono numerį, el. pašto adresą, gyvenamąją vietą, arba leidimo gyventi Lietuvos Respublikoje numerį ir jo galiojimo laiką, duomenis apie rezidento statuso suteikimą, darbovietę, gaunamas pajamas, pajamų rūšis ir šaltinius, įsipareigojimus ir jų vykdymą, turimas sąskaitas kredito įstaigose bei apie jose esančias lėšas, kitą turtą ir kitus duomenis.

Pasirašydamas šį pranešimą Jūs patvirtinate, kad esate informuoti, jog kredito unija ir Jungtinė centrinė kredito unija, kuriai priklauso kredito unija, turi teisę kreiptis dėl šios informacijos gavimo ir ją gauti iš bet kurios privačios ar valstybės institucijos, Gyventojų registro, neveiksnių ar ribotai veiksnių asmenų registro ir/ar kitų registrų, ir teikti gautą informaciją, įskaitant ir asmens duomenis, Lietuvos bankui, Valstybinei mokesčių inspekcijai ir kitoms valstybės institucijoms, kitiems bankams, kredito unijoms, ir kitoms kredito įstaigoms bei finansų įmonėms, kurios verčiasi kreditine ir (ar) finansine veikla, unijos auditoriams, spausdinimo ir/ar pašto paslaugų teikėjams, jeigu informacijos pateikimas jiems yra susijęs su kredito unijos /Jungtinės kredito unijos pranešimų Jums spausdinimu ir/ar siuntimu, taip pat asmenims kurių veikla susijusi su dokumentų archyvavimu ir saugojimu bei kitiems asmenims, kurie prisiima riziką, susijusią su Jūsų įsipareigojimų vykdymu.

Jūsų asmens duomenų tvarkytojais gali būti unijos duomenų tvarkytojai, teikiantys unijai IT, el. bankininkystės, apskaitos, skolų išieškojimo, teisines bei kitas pagalbines paslaugas, būtinas unijos veiklai.

Jūs kaip duomenų subjektas turi teisę i) prašyti, kad unija leistų susipažinti su pateiktais ir unijos tvarkomais jo asmens duomenimis ir juos ištaisytų; ii) prašyti, kad unija ištaisytų, ištrintų arba apribotų jo asmens duomenų tvarkymą, ir nesutikti, kad duomenys būtų tvarkomi tuo atveju, jei toks prašymas neprieštarauja narystės ir sutartinių įsipareigojimų vykdymui bei teisės aktams; iii) prašyti būti pamirštam; iv) į duomenų perkeliamumą; v) nesutikti, kad būtų taikomas tik automatizuotas duomenų tvarkymas; vi) nesutikti, kad asmens duomenys būtų tvarkomi tiesioginės rinkodaros tikslais; vii) atšaukti duotus sutikimus dėl duomenų tvarkymo; viii) pateikti skundą dėl asmens duomenų tvarkymo Valstybinei duomenų apsaugos inspekcijai.

Kredito unija įsipareigoja tvarkyti Jūsų asmens duomenis laikydamasi asmens duomenų teisės aktų reikalavimų, užtikrinti tvarkomų duomenų saugumą bei įgyvendinti tinkamas technines ir organizacines priemones asmens duomenims apsaugoti nuo neteisėto sunaikinimo, atsitiktinio pakeitimo, atskleidimo ir nuo bet kokio neteisėto tvarkymo.

Kredito unija saugo Jūsų asmens duomenis narystės ir sutartinių santykių galiojimo metu bei 10 metų po jų pasibaigimo, išskyrus atvejus, kai teisės aktai nustato ilgesnius duomenų saugojimo terminus.

Pasirašydamas šį pranešimą Jūs patvirtinate, kad esate informuoti, jog Jūsų prašymuose ir paraiškose dėl finansinių paslaugų ar įsipareigojimų kredito unijai pateikta informacija bus unijos tvarkoma finansinių paslaugų teikimo ir narystės sąlygų atitikimo įvertinimo tikslais bei tikrinama VĮ „Registrų centro“ valdomuose registruose visu atitinkamos finansinės paslaugos ar įsipareigojimo galiojimo laikotarpiu, o prašyme tapti nariu pateikta informacija šiais tikslais gali būti tikrinama visu narystės kredito unijoje laikotarpiu.

Pasirašydamas šį pranešimą Jūs patvirtinate, kad esate informuoti, jog prašyme išduoti mokėjimo kortelę (-es) (jeigu toks prašymas yra ar ateityje bus pateiktas) nurodyti ir iš VĮ „Registrų centro“ gauti asmens duomenys gali būti tvarkomi, UAB „Creditco“, Jungtinės centrinės kredito unijos duomenų teisingumo patikrinimo, mokėjimo kortelių išdavimo, aptarnavimo ir administravimo tikslais.

Visais klausimais dėl Jūsų duomenų tvarkymo, prašome kreiptis į kredito unijos duomenų apsaugos pareigūną el. pašto adresu: duomenuapsauga@kreda.lt

|  |
| --- |
| **Sutikimas / nesutikimas dėl tiesioginės rinkodaros.** Ar sutinkate, kad kredito unija tvarkytų Jūsų asmens duomenis (vardą, pavardę, telefono numerį, el. pašto adresą, socialinių tinklų asmeninės paskyros pavadinimą) tiesioginės rinkodaros tikslu: ** Taip  Ne**Savo sutikimą Jūs galite bet kuriuo metu atšaukti, informuodamas apie tai el. pašto adresu: info@kreda.ltar kitaip susisiekdamas su kredito unija.Pažymėdamas [x]  Jūs sutinkate, kad Jūsų asmens duomenys gali būti kredito unijos tvarkomi tiesioginės rinkodaros tikslu, siunčiant Jums informaciją apie unijos veiklą, naujas paslaugas, renginius, kvietimus ir priminimus, naujienlaiškius. Sutikimo davimas yra savanoriškas ir jo nedavimas nedarys jokios įtakos santykiams tarp Jūsų ir unijos. Duomenų saugojimo terminas tiesioginės rinkodaros tikslu - narystės unijoje laikotarpis arba, kol sutikimas bus atšauktas. Tiesioginės rinkodaros tikslu tvarkomų asmens duomenų gavėjais gali būti įmonės (duomenų tvarkytojai), padedančios unijai vykdyti savo tiesioginės rinkodaros veiklą.  |

**PAREIŠKIU, KAD ESU TINKAMAI SUPAŽINDINTAS SU MANO ASMENS DUOMENŲ TVARKYMU KREDITO UNIJOJE:**

**[Vardas, Pavardė, parašas] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Data: \_\_\_\_\_\_\_\_ Pastabos:**